ເສດຖະກິດຈີນຂະຫຍາຍໂຕ ຫຼາຍກວ່າ 10% ໃນປີກາຍ
ເສດຖະກິດຈີນ ຂະຫຍາຍໂຕເພີ່ມຂຶ້ນ ໃນປີ 2010 ແຕ່ກໍຍັງມີຄວາມວິຕົກກັງວົນ ກ່ຽວກັບເລື່ອງເງິນເຟີ້
ຈີນກ່າວວ່າ ເສດຖະກິດຂອງຕົນເຕີບໂຕຂຶ້ນ 10 3% ໃນ ປີ 2010 ຜ່ານມາຊຶ່ງເຮັດໃຫ້ຖານະການເປັນປະເທດທີ່ມີ ເສດຖະກິດໃຫຍ່ເປັນອັນດັບ 2 ຂອງໂລກ ມີຄວາມເຂັ້ມ ແຂງຕື່ມຂຶ້ນ ໂຕເລກ ທີ່ທາງພະແນກສະຖິຕິຂອງລັດຖະບານຈີນ ນຳ ອອກມາເຜີຍແຜ່ໃນວັນພະຫັດມື້ນີ້ໃຫ້ການຢືນຢັນຕໍ່ລາຍ ງານຂ່າວ ນຶ່ງມື້ກ່ອນໜ້ານີ້ ຂອງໂທລະພາບ Pheonix ທີ່ມີສຳນັກງານຢູ່ຮົງກົງຊຶ່ງໄດ້ໃຊ້ຂໍ້ມູນຈາກແຫຼ່ງຂ່າວຄົນ ນຶ່ງ ທີ່ບໍ່ໄດ້ລະບຸຊື່ ຢູ່ທະນາຄານກາງຂອງຈີນ ອັດຕາການເຕີບໂຕ 10 3% ຂອງຈີນໃນປີ 2010 ແມ່ນລື່ນອັດຕາການເຕີບໂຕ 9 2% ໃນ ປີກ່ອນ ພະແນກສະຖິຕິ ກ່າວວ່າ ເສດຖະກິດຂອງຈີນຂະຫຍາຍໂຕ ໃນອັດຕາ 9 8% ໃນ ໄຕຣມາດທີ 4 ຄື 3 ເດືອນຫລັງຂອງປີ 2010 ໂດຍໄດ້ຮັບແຮງຂັບດັນ ຈາກການເພີ່ມຂຶ້ນ ເຖິງ 15 7% ຂອງຜະລິດຜົນອຸດສາຫະກຳ ແລະການໂດດຂຶ້ນ 18 4% ຂອງຍອດຂາຍ ຍ່ອຍ ການລົງທຶນໃນດ້ານໂຄງລ່າງພື້ນຖານ ກໍໄດ້ເພີ່ມຂຶ້ນ 24 5% ໃນປີ 2010 ອັດຕາເງິນເຟີ້ແມ່ນຢູ່ໃນລະດັບ 4 6% ໃນເດືອນທັນວາຜ່ານມາແລະ 3 3% ສຳລັບໝົດທັງ ປີຄືສູງກວ່າຂີດໝາຍທີ່ລັດຖະບານໄດ້ຕັ້ງໄວ້ 3% ນັ້ນໜ້ອຍນຶ່ງ